Here is a page extracted from Wikipedia that may contain CSS, HTML, and a lot of unformatted text.

Title: محمد حلمى (طبيب)
Content: محمد حلمي (1901 - 1982)، هو طبيب مصرى اتولد فى الخرطوم سنة 1901 واتوفى فى برلين سنة 1982،كان  انقذ عيلة يهودية من المحرقة النازية فى برلين فى الحرب العالمية الثانية، وتم تكريمه سنة  2013 واتلقب (منصفون بين الأمم) ، (Righteous Among the Nations)، بواسطة مؤسسة (ياد فاشيم) المتحف والمؤسسة الاسرائ بعديه القائمه على توثيق أحداث الهولوكوست (المحرقة النازية لليهود) وتخليد ضحاياها.

فكان أول عربى يتم تقليده ده اللقب. أقرباء محمد حلمى فى مصر رفضوا حضور حفل التكريم وتلقى الوسام بسبب العلاقات غير الودية بين اسرائيل و مصر ، لاكن ، بعد أربع سنين من الاعتراف به كأول عربى اخد جايزة منصفون بين الأمم ، وافق قريبه البروفيسور ناصر قطبى على استلام الشهادة من السفير الاسرائيلى فى برلين ، لكن فى حفل أقيم فى وزارة الخارجية الألمانية ،وليس فى السفارة الاسرائيلية ، بسبب صعوبة حصول العيلة على التكريم مباشرة من مؤسسة اسرائيلية. .

حياته
اتولد محمد حلمى فى الخرطوم ونقل سنة 1922 لبرلين لدراسة الطب، وبعد التخرج عمل فى معهد ومستشفى روبرت كوخ، لكنه بسرعه  اتفصل عن عمله سنة 1937 وبدأ معاناة العنصرية النازية، فتم منعه من الشغل فى أى مستشفى عام بعد وصول النازيين لالحكم فى ألمانيا، وكمان اتمنع من الجواز من خطيبته الألمانيه، واتعرف عنه انتقاده لهتلر والنازية بشكل علني، فتم القبض عليه سنة 1939 مع عدد من المصريين لكن أطلق سراحه بسبب اصابته بمشكلات صحية.

فى الحرب بقى حلمى يعالج مرضاه اليهود وغيرهم فى عيادته ومنها عيلة آن بوروس (غوتمان)، اللى خباها فى بيته وساعدها بالحصول على اوراق ثبوتية جديده، وكمان ساعد  والدة ووالد انا يوليا وجورج واهر وجدتها سسيليا رودنيك وقام فى فترة الحرب بتقديم العناية الطبية والادوية لهم عند الحاجة.

فى اعلان مؤسسة ياد فاشيم اشير لما كتبته (آن) بعد الحرب: «د. حلمى خبأنى فى منزله فى برلين من 10 مارس 1942 وحتى انتهاء المعارك وفى كثير من الاحيان نقلنى فى فترات الخطر للاقامة عند معارف له، فكان يقدمنى لهم على انى بنت اخته من درسدن، فعل د. حلمى ذلك من قلب رحيم وسأبقى شاكره له لالابد».    

تزوج حلمى بعد الحرب من أيمى الا انهما لم ينجبا اولاد وبقيا فى  المانيا لحد مماتهما، مات هو سنة 1982 وماتت زوجته سنة 1998.

جوايز 
 (منصفون بين الأمم) من مؤسسة ياد فاشيم

كتاب عنه
(آن والدكتور حلمى) : كيف أنقذ طبيب عربى فتاة يهودية فى ايام هتلر فى برلين ،تأليف رونين ستينكى نشرته مطبعة جامعة أكسفورد سنة 2021

مصادر 

وفيات فى برلين
وفيات 1982
مواليد 1901
اطبا مصريين
صفحات بيها بيانات ويكى بيانات
صفحات تستخدم خاصية P166
صفحات تستخدم خاصية P1412
صفحات تستخدم خاصية P103
صفحات تستخدم خاصية P106
صفحات تستخدم خاصية P27
صفحات تستخدم خاصية P20
صفحات تستخدم خاصية P570
صفحات تستخدم خاصية P19
صفحات تستخدم خاصية P569